

                    [image: ]                            
         REPUBLIKA HRVATSKA
VUKOVARSKO-SRIJEMSKA ŽUPANIJA 
              OPĆINA CERNA
            OPĆINSKO VIJEĆE 
  
  
Klasa: 340-01/21-01/1
Urbroj: 2212/04-02-21/1
Cerna, 23.09. 2021.

Na temelju čl. 131. i 107. st. 1.  Zakona o cestama (NN 84/11, 22/13, 54/13, 148/13, 92/14 i 110/19), članka 62. Zakona o komunalnom gospodarstvu (NN 68/18, 110/18 i 32/20), članka 29. Statuta općine Cerna (Službeni vjesnik VSŽ 13/09, 2/13, 24/14, 8/18 i 4/21) i članka 84. Poslovnika Općinskog vijeća (Službeni vjesnik VSŽ 13/09, 2/13), na 03. sjednici Općinskog vijeća, održanoj 23.09. 2021., donijeta je 
O D L U K A
o proglašenju statusa nerazvrstane ceste-javnog dobra u općoj uporabi za cestu
Šetalište dr. Franje Tuđmana k.č.br. 658/1 k.o. Cerna

Članak 1.
Ovom odlukom utvrđuje se status nerazvrstane ceste - javnog dobra u općoj uporabi u 
neotuđivom vlasništvu Općine Cerna, u k.o. Cerna ulica Šetalište dr. Franje Tuđmana k.č. br. 658/1 k.o. Cerna, koja se sastoji od cestovne građevine i zelene površine.

Nerazvrstana cesta koja je predmet ove Odluke prolazi česticom navedenom u stavku 1. ovoga članka i služi kao pristup zgradi općine, školi, ambulanti, pošti i obiteljskim kućama. 

Članak 2.
Temeljem ove Odluke provest će se postupak upisa nerazvrstane ceste u zemljišnu knjigu sukladno odredbama članka 131.do 133.Zakona o cestama („Narodne Novine 84/11, 22/13, 54/13, 148/13, 92/14 i 110/19), kao i njeno evidentiranje pri nadležnom katastru.

Članak 3.
Sukladno navedenim odredbama Zakona o cestama i s obzirom na činjenicu da se cesta iz članka 1. ove Odluke , na dan stupanja na snagu Zakona o cestama koristila kao nerazvrstana cesta za promet vozila po bilo kojoj osnovi i koja je bila pristupačna većem broju korisnika , a službeno nije bila razvrstana kao nerazvrstana cesta-javno dobro, niti upisana u zemljišnim knjigama ili katastarskim evidencijama kao takva, utvrđuje se potreba upisivanja stvarnog stanja navedene nerazvrstane ceste  u katastru nekretnina i zemljišnim knjigama kao nerazvrstane ceste javnog dobra u općoj uporabi i kao neotuđivo vlasništvo Općine Cerna, Cerna, Šetalište dr. Franje Tuđmana 2  (OIB: 14013350842), neovisno o postojanju upisa prava vlasništva trećih osoba.

Članak 4.
Nalaže se Općinskom sudu u Vinkovcima, Stalnoj službi u Županji, Zemljišnoknjižnom odijelu upis nerazvrstane ceste – javnog dobra u općoj uporabi u neotuđivom vlasništvu Općine Cerna, na nekretnini iz članka 1. ove Odluke. 

Članak 5.
Provedba ove Odluke povjerava se općinskom načelniku i Jedinstvenom upravnom odjelu. 

Članak 6.
Odluka stupa na snagu osmog dana od dana objave u  „Službenom vjesniku Vukovarsko-srijemske županije“.

Predsjednik Općinskog vijeća
                                                    	   Mario Kesegić, mag.ing.mech.

